Anker Lajos és Rudolf. 



Irta A. Aigner Lajos. 



A magyar entomologusok régi gárdájának ismét egyik érdemes 

 tagja hunyta le szemét örök álomra. Anker Rudolf kiejtette 

 kezéből a gyűjtőhálót, hogy azt ne forgassa többé soha sem. 

 Öcscse volt a lepkészet terén nálánál hírnevesebb Anker 

 Lajos-nak, kinek életével és működésével saját élete és műkö- 

 dése annyira összeforrt, hogy azt alig lehet különválasztani. 



AXKER LAJOS. 



Ősüknek tekintették azt a C o n c i n i vagy C o n c i n o nevű 

 felső-olaszországi főnemest, a ki 1 600-ban Medici Máriá-val 

 Francziaországba költözött s itt mint Marechal d'Ancre nagy 

 szerepet játszott. Maradéki azonban kénytelenek voltak Franczia- 

 országot elhagyni és valószínűleg a Törökvilág megszűnte, vagyis 



Rovartani Lapok. 1901. deczember. 



